विजय देवराकोंडा ने ठुकराया करण जौहर का 40 करोड़ का ऑफर, इंटरव्यू में बताई यह वजह  
विजय देवराकोंडा ने ठुकराया करण जौहर का ऑफर
मीडिया को दिए इंटरव्यू में बताई वजह
 'डियर कॉमरेड' पर करण जौहर बना रहे हैं फिल्म
साउथ के जबरदस्त एक्टर विजय देवराकोंडा (Vijay Devrakonda) ने करण जौहर (Karan Johar) के 40 करोड़ के ऑफर को ठुकरा दिया है. दरअसल, करण जौहर (Karan Johar) को साउथ की फिल्म 'डियर कॉमरेड' इतनी ज्यादा पसंद आई थी कि उन्होंने इसका हिंदी रीमेक बनाने की घोषणा भी कर दी है. यहां तक कि इस फिल्म के लिए वह साउथ के एक्टर विजय देवराकोंडा (Vijay Devrakonda) को ही साइन करना चाहते थे, जिसके लिए करण जौहर (Karan Johar) ने उन्हें करोड़ों का ऑफर भी दिया था. लेकिन विजय देवराकोंडा  (Vijay Devrakonda) ने करण जौहर के इस ऑफर के लिए पूरी तरह से ना कह दी है.
Had the pleasure to be the first to see #dearcomrade ! What a powerful and intense love story !!! Top notch performances by @thedeverakonda and @rashmika_mandanna !! The film is exceptionally moving and leaves you with such an important and relevant message! Strongly directed by debut director @bharatkamma and wonderfully produced by @mythriofficial !! Exceptional music by #justinprabhakaran Glad to ANNOUNCE that @dharmamovies will be producing the Hindi remake of #dearcomrade !! Super excited about this!!!
A post shared by  Karan Johar (@karanjohar) on Jul 23, 2019 at 6:10am PDT

मीडिया रिपोर्ट्स के अनुसार विजय देवराकोंडा (Vijay Devrakonda) ने हाल ही में इंटरव्यू में यह साफ कर दिया था कि वह अपनी तेलुगू फिल्मों के हिंदी रीमेक में फीचर करने और दो बार एक ही कहानी पर काम करने के लिए बिल्कुल भी उत्सुक नहीं हैं. इससे पहले विजय देवराकोंडा ने 'अर्जुन रेड्डी' की रिमेक बनी 'कबीर सिंह' में भी मुख्य किरदार निभाने के लिए ना कह दिया था. हालांकि, कबीर सिंह ने बॉक्स ऑफिस पर खूब धमाल मचाया था, साथ ही इसमें शाहिद कपूर की एक्टिंग को भी काफी पसंद किया गया था.
मीडिया को दिए इंटरव्यू में विजय देवराकोंडा (Vijay Devrakonda) ने कहा था, "हिंदी फिल्में करना दिलचस्प है, लेकिन मैं कुछ ऐसा करना चाहता हूं जो हिंदी और तेलुगू दोनों हो. मैं अपने आपको अपार्टमेंट में शिफ्ट होते हुए नहीं देख सका. मुझे आलसी जीवनशैली पसंद है. मैं रोजाना पांच लोगों के साथ काम नहीं कर सकता हूं. यह भले ही सारे उद्देश्यों को पूरा करता है, लेकिन मुझे नहीं लगता कि यह चीज मुझे पसंद आएगी. मैं सोचता हूं कि मुंबई मेरे लिए काफी तेज है, और मैं अपनी ही शर्तों पर काम करना ज्यादा पसंद करता हूं."